laion/Wikipedia-Exotic huggingface dataset:
יעקב בן נעים

הרב יעקב בן נעים או אבן נעים (? -כ"א באדר ה'תע"ד, 8 במרץ 1714) היה הרב הכולל, אב בית דין וראש מתיבתא באזמיר. מרבניה המפורסמים במאה ה17. עסק רבות בהוצאת ספרי חותנו, רבה של אזמיר רבי אהרן לפפה. מתוקף תפקידו כרב הכולל, נשא הרב יעקב דרשות בשבת על סדר פרשיות השבוע וכן בשבתות מיוחדות כגון שבת הלבשה, שבת הגדול, הספדים ועוד. תחילה נשא את דרשותיו בקהילת קודש "גברת" ולאחר מכן בקהילת קודש "אלגזי", מסיבה זו קרא את ספר דרשותיו בשם משכנות יעקב, מפני שלא במשכן אחד נאמרו כולם. את משאיו היה נוהג להתחיל בדברי התורה, להמשיך בנביאים ולסיים בהלכות עד ההלכה הפסוקה. בדרשותיו מרבה לתקוף את אותם הלומדים קבלה שלא מפי רב מוסמך: בפרט בסודות התורה/ וחכמת האמת הישרה/ יראת ה טהורה/ נמצאו בינינו חנפים/ ישורו בפח יוקשים/ קוצצים בנטיעות/ מחבלים/ כרם ה' צבאות/ רבים חללים/ הפילו ועצומים/ כל הרוגיהם מתגאים/ בטלית שאינה שלהם, להפוך קערה/ והיה להם לזרה/ חכמת התלמוד ספרי וספרא/... ודיין אמת ישפוט אמת מהרה/ חושה לכבוד תורתו ואמונת משיחו משיח אלהי יעקב....וכל הרוצה למלא ידו והיה נביא ללא אלהים, וה' הטוב יכפר בעד. והטוב טוב בחכמה זו, שלא ללומדה אם לא מפי רב מובהק ומוסמך בחכמה זו איש מפי איש לפחות עד האר"י ז"ל, כי אם יחשוב האדם כבר הבינותי בדעתי, שגה ברואה פקו פליליה כמו שאירע לאלו. — משכנות יעקב, דף קסח עמוד א'. דבריו אלו מכוונים כנראה כלפי השבתאים שבדורו, שכן חמיו וכן רבי שלמה אלגאזי, שהיה חמיו של אהרן לפפה, עזבו שניהם את איזמיר בעקבות מחלוקתם נגד תומכי שבתי צבי, עם זאת, ר' יעקב לא נמנע מלהביא בספריו דברי קבלה רבים. מתלמידיו היו הרב יצחק אלבעלי הראשון והרב אברהם אבן עזרא. נפטר בכ"א באדר ה'תע"ד באזמיר. דרשותיו נדפסו לאחר מותו בספר משכנות יעקב (שאלוניקי 1721), והודפסו בשנית על ידי מכון אוצרות גאוני ספרד (ע"ר) בשנת 1997. לספרו הסכמות מהרב בנימין הלוי והרב יצחק הכהן רפפורט, חלק מהדרשות חלקיות או קטועות. קונטרס צניף מלוכה בנושא כבוד המלך ועניינים נוספים, נדפס בסוף ספר משכנות יעקב. תשובות שלו ניתן למצוא בספר "אבק דרכים" לנכדו רבי ברוך קאלומטי (שאלוניקי תקע"ד) וכן בשו"ת לרבי חיים בנבנישתי. עוד מדבריו מובאים בספר שנות חיים לרב חיים חזן (וניציאה תנ"ג), בספר פני שבת (איזמיר תרע"ג) לרבי ישראל יעקב אלגאזי, ובכתב יד אנונימי של תלמידו. יעקב ש. שפיגל, ר' יעקב ן' נעים ויחסו לקבלה ולשבתאות, מחניים: רבעון למחקר להגות ולתרבות יהודית 6, תשרי ה'תשנ"ד, עמ' 198–203. יעקב בן נעים, ב"אנציקלופדיה יהודית" באתר "דעת" משכנות יעקב, באתר היברובוקס משכנות יעקב, במאגר הספרים הסרוקים של הספרייה הלאומית הקדמתו לספר בני אהרן (אזמיר תל"ד) משכנות יעקב, סדר מקץ משכנות יעקב, דף קל עמוד א' הקדמת תלמידו לספר משכנות יעקב אהרן פריימן, מצבות רבני וחכמי אזמיר, עניני שבתי צבי, חברת מקיצי נרדמים, 1912, עמ' 143 יעקב ש. שפיגל, ר' יעקב ן' נעים ויחסו לקבלה ולשבתאות, מחניים: רבעון למחקר להגות ולתרבות יהודית 6, תשרי ה'תשנ"ד, עמ' 198–203. סימנים ט - י"א חלק ב' סימנים לד ו-מב דף רך עמוד ג' דרוש לחג הפסח, דף כ"ג עמוד א' דרשות, במאגר הספרים הסרוקים של הספרייה הלאומית
כתובת בעל לבנון

כתובת בעל לבנון, המסומנת KAI 31, היא כתובת פיניקית שנמצאה בלימסול שבקפריסין בשמונה שברי ברונזה בשנות ה-70 של המאה ה-19 ונרכשה ב-1876 על ידי שארל קלרמון-גנו מסוחר בלימסול. בזמן גילוים הם נחשבו לממצא השני בחשיבותו בפליאוגרפיה השמית, אחרי מצבת מישע. הכתובת, שנמצאה בקפריסין, מזכירה סוכן של קרתחדשת שהוא גם עבד של מלך הצידונים, ומבטאת מערכת "קולוניאלית" בין הישויות הפיניקיות. הכתובת מוכרת כ־CIS I 5 וכ־KAI 31. הכתובת המקורית נחרתה על שפת קערת ברונזה. שרדו ממנה שמונה שברים, המסודרים כך: ממלכצדנמאזית נלבעללבננ אדני בראשתנחשתתח וסכנקרתח דשתעבדחר טבסכנקרתחדשתא עללבננאדני לפי התאמה פיזית בין השברים והתאמה בתוכנם, הכתובת משוחזרת כך (שברים 1-6): [...]ו סכן קרתחדשת עבד חרם מלך צדנם אז יתן לבעל לבנן אדני בראשת נחשת ח[...] — KAI 31, CIS I 5 כלומר: "... סוכן קרתחדשת עבד חירם מלך צידונים, אז נתן לבעל לבנון אדוני ראשית נחושת...". שברים 7 ו-8 אינם חלק מהרצף של שברים 1-5, והשתייכו לחלק אחר מהכתובת. נחום סלושץ קרא את האות ח' שבסוף שבר מספר 4 כ"הל" והשלים "בראשת נחשת הל[בנן...]". קרתחדשת היא כנראה המושבה קרתחדשת בצפון אפריקה. המלך הנזכר בכתובת אינו חירם הראשון מצור אלא חירם השני, שמלך בתקופת תגלת-פלאסר השלישי. השברים כפי שפורסמו לראשונה על ידי ארנסט רנן שחזור (עם שני חלקים שאינם מתאימים) העתקת הכתובות שעל השברים רשימת כתובות כנעניות וארמיות * Templum Baalis ad Libanum, Corpus Inscriptionum Semiticarum, vol. I 1 5 Templum Baalis ad Libanum, Corpus Inscriptionum Semiticarum, vol. I 1: Tabulæ, tab. IV Ernest Renan. Notice sur huit fragments de pateres de bronze portant des inscriptions pheniciennes tres-anciennes: Journal des savants, August 1877, p. 487–494 (1 PL). Isaac Taylor, The Alphabet: An Account of the Origin and Development of Letters, 1883, p. 210 Clermont-Ganneau, HIRAM, KING OF TIRE, the Atheneum, April 17, 1880 מדיה וקבצים בנושא כתובת בעל לבנון בוויקישיתוף Clermont-Ganneau, HIRAM, KING OF TIRE, the Atheneum, April 17, 1880, p.181: "My own observations may, perhaps, serve to confirm the truth of the remark of M. Renan about the palaeographical rank of these fragments, "which may claim the second place, immediately after the Moabite Stone," and to show that their historical is not under their palaeographical value." Nathan Pilkington (4 באוקטובר 2019). The Carthaginian Empire: 550–202 BCE. Lexington Books. p. 126. ISBN 978-1-4985-9053-2. {{cite book}}: (עזרה) Corpus Inscriptionum Semiticarum I 5, p. 22-26: Templum Baalis ad Libanum נחום סלושץ, אוצר הכתובות הפניקיות, דביר, 1942, עמ' 66 Edward Lipiński, On the Skirts of Canaan in the Iron Age: Historical and Topographical Researches, Orientalia Lovaniensia Analecta 153 (Leuven/Louvain: Peeters, 2006), 186 נחום סלושץ, אוצר הכתובות הפניקיות, דביר, 1942, עמ' 68 Hayim Tadmor, Shigeo Yamada, The Royal Inscriptions of Tiglath-Pileser III (744–727 BC) and Shalmaneser V (726–722 BC), Kings of Assyria, Eisenbrauns, 2011, עמ' 199
אנתוני טורפל

אנתוני ג'וזף טורפל (באנגלית: Anthony Turpel; נולד ב-26 בינואר 2000) הוא שחקן אמריקאי. טורפל נולד ב-26 בינואר 2000 בלוס אנג'לס, קליפורניה. יש לו אחות גדולה. כשהיה בן 5, הוא הופיע בהפקה מקומית למחזה "הקוסם מארץ עוץ" כאחד מגמדי המנצ'קין. אנתוני רצה לעשות יותר ולכן הוא החל להופיע ביותר הצגות והתחיל לקחת שיעורי משחק ואף קיבל סוכן. הופעת הבכורה שלו בטלוויזיה הייתה בשנת 2015 בסדרת הילדים והנוער האמריקאית "הסוכן הנרי" בתפקיד סטיב. באותה שנה התארח בסדרות הטלוויזיה "קומדי באנג! באנג!" ו"במשפחות הכי טובות". בין השנים 2016–2018 שיחק באופרת הסבון, "צעירים חסרי מנוח". הוא הופיע ב-95 מפרקי הסדרה. על משחקו בסדרה היה מועמד לפרס אמי לבידור בפריים טיים בקטגוריית השחקן הצעיר יוצא מן הכלל בסדרת דרמה לשנת 2017. בשנת 2019 הופיע בשני פרקים של הסדרה "מוקד 911". באותה שנה הופיע בסדרת הטלוויזיה "נקמתה של ניק" של שירות הזרמת המדיה "נטפליקס". בשנת 2020 החל לשחק בתור אחת הדמויות הראשיות בסדרת הטלוויזיה מבית הולו, "באהבה, ויקטור", סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018. טורפל השתתף בסדרה במשך כל שלוש עונותיה. בשנת 2021 שיחק בתפקיד אורח בסדרת הדרמה "החיים עצמם" של רשת NBC. בשנת 2022 שיחק טורפל לראשונה בסרט "Play Dead", מותחן אימה לצדו של ג'רי אוקונל. באותה שנה ביצע הופעת אורח בסדרת המדע-בדיוני "זינוק לאתמול" מבית NBC; זהו חידוש לסדרה באותו שם מאת דונלד בליסאריו אשר שודרה ב-NBC בשנים 1989–1993. אנתוני טורפל, במסד הנתונים הקולנועיים IMDb (באנגלית) Erik Pedersen, Deadline, Deadline, ‏4 בundefined 2018 Brett White, Who Is Will on 'No Good Nick'?, Decider, ‏3 ביולי 2019 Interview: Love, Victor's Anthony Turpel - Brief Take, Brief Take, ‏3 במאי 2020
אדוארד פון שטיינלה

אדוארד יאקוב פון שטיינלה (בגרמנית: Edward Jakob von Steinle‏; 2 ביולי 1810, וינה – 19 בספטמבר 1886, פרנקפורט) היה צייר אוסטרי שפעל בעיקר בגרמניה. הוא היה חבר בתנועת הנצרתיים. אדוארד פון שטיינלה למד ציור אצל אביו שהיה אמן בווינה. בהמשך הוא למד בווינה באקדמיה לאמנות והמשיך אצל לאופולד קופנוויזר. בשנים 1828–1834 הוא התגורר ברומא. לאחר חזרה מרומא פון שטיינלה תוך זמן קצר עבר לפרנקפורט בו קיבל הזמנה לעשות מספר ציורים בכנסיית הארמון של אציל מקומי. לפני תחילת העבודות פון שטיינלה עבר השתלמות אצל פטר פון קורנליוס. בשנים 1838–1842 הוא השלים את העבודה. הוא היה חבר קרוב של פיליפ פייט והחליט להישאר בפרנקפורט. בשנת 1850 פון שטיינלה קיבל משרה של פרופסור באקדמיה לאמנות בפרנקפורט. פרדיננד בקר היה בין תלמידיו. במקביל הוא עבד על ציורים עבור כנסיות בקלן, מינכן, אאכן וטריר. בשנת 1875 הוא השלים ציורים עבור קתדרלת שטרסבורג. בנוסף לציורים עבור כנסיות פון שטיינל עשה איורים לספרי ויליאם שייקספיר וקלמנס ברנטנו. על תרומתו לתרבות בשנת 1883 הוענק לפון שטיינלה עיטור מקסימיליאן. השומר במגרל (1859) לורליי (1864) ציורים בקתדרלה של שטרסבורג (1875) המשפחה הקדושה (1855) אפוקליפסה (1838) מדיה וקבצים בנושא אדוארד פון שטיינלה בוויקישיתוף ביוגרפיה
צבי וייס

צבי וייס הוא זמר, חזן ובעל תפילה חסידי-ישראלי. נולד בשנת תשמ"ו בניו יורק, ובגיל 6 עלה לארץ. אביו הוא הזמר יהונתן וייס. למד אצל החזן לאנטוש, ולאחר מכן במכון תל אביב לחזנות. בשנת 2012 הוציא את אלבום הבכורה שלו - "ריבונו של עולם". באלבום יצירות הקשורות בעיקר לספירת העומר. ליוו את האלבום מקהלת "ידידים", והמעבד מנחם בריטובסקי. בשנת 2017 הוציא את אלבומו השני - "אוצר", מלחניו של הרב בן-ציון שנקר. וייס מארח באלבום את הזמרים גדעון לוין, יצחק מאיר, יעקב מוצן ודביר שפיגל. את האלבום הוציא בחברת התקליטים דברי שיר. בין פברואר 2022 לאוקטובר 2022 שפט וייס בתוכנית הריאלטי "המלחינים" ששודרה ברדיו קול חי. וייס הוא אחד משני החזנים הראשיים בבית הכנסת הגדול בירושלים. מגיש את תוכנית החזנות של רדיו קול חי. ריבונו של עולם, 2012 אוצר, ניגוני הרב בן-ציון שנקר, 2017 סליחות תשע”א, 2011 אוסף פסח, 2019 הנשמה לך, 2020 צבי וייס, ברשת החברתית פייסבוק סרטונים בערוץ של צבי וייס באתר יוטיוב צבי ויס תגית באתר כיכר השבת צבי ויס תגית באתר בחדרי חרדים צבי ויס תגית באתר JDN מתוך ידיעה באתר 'חסידיניוז'. רבונו של עולם: החזן צבי וייס באלבום בכורה, ידיעה באתר 'חסידיניוז'. "אוצר" – צבי וייס שר מניגוניו של ר' בן-ציון שנקר ז"ל, ידיעה באתר 'חסידיניוז'. המלחינים - עונה 3 | פרק הבכורה, נבדק ב-2022-03-09 מתוך כתבת פרופיל, ברדיו קול חי.
LOL (אלבום של בסהאנטר)

LOL (נכתב: LOL <(^^,)>) הוא אלבום האולפן השני של המוזיקאי השוודי בסהאנטר. האלבום יצא לאור ב-28 באוגוסט 2006 על ידי חברות התקליטים וורנר מיוזיק גרופ ו-Ultra Music. מתוך האלבום יצאו ארבעה סינגלים. בנובמבר 2015 הודיע בסהאנטר שהוא עובד על אלבום חדש. בסהאנטר עבד על האלבום במשך שלוש וחצי שבועות באולפן הפרטי שלו Basshunter Studio ובאולפן PJ Harmony Studio. כל שירי האלבום הופקו על ידו, למעט שלושה אשר הופקו יחדיו עם PJ Harmony. בראיון לאחר צאתו של האלבום, אמר בסהאנטר שבמקור תוכנן אלבום המשך בשם "ROFL" או "KTHXBYE" אשר היה אמור לצאת בחינם, אך בעקבות החוזה שלו עם חברת ההפקה הוא לא עשה זאת. לה רוי ובלבל כתבו את המילים במקור, בסהאנטר כתב את המילים בשוודית מידע על האלבום LOL באתר MusicBrainz מידע על האלבום LOL באתר AllMusic האלבום LOL באתר Discogs האלבום LOL באתר ספוטיפיי האלבום LOL באתר דיזר האלבום LOL באתר טיידל האלבום LOL באתר יוטיוב Ett bedårande barn av sin tid, באתר MagasinetFilter, ‏10 באוקטובר 2009 (בשוודית) מידע על סטטוס זהב ופלטינה, באתר איגוד תעשיית ההקלטות הפיני (בפינית)
איוב אל-כעבי

איוב אל-כעבי (בערבית: أيوب الكعبي; נולד ב-25 ביוני 1993) הוא כדורגלן מרוקאי בעמדת החלוץ באולימפיאקוס. אל-כעבי נולד בקזבלנקה וגדל בשכונת אל-באייה. אל-כעבי התחיל את הקריירה שלו בגיל 16 כאשר הצטרף לראסינג קזבלנקה. תחילה שיחק כמגן שמאלי, אך כאשר הצטרף לקבוצה הבוגרת הפך לחלוץ. בעונת 2016/2017 סיים כמלך שערי הליגה השנייה עם 25 שערים. בקיץ 2017 אל-כעבי חתם בנהדאת ברקאן, עמה זכה בגביע בסיום העונה. בשנת 2018, אל-כעביחתם בחביי צ'יינה פורצ'ן מליגת העל הסינית תמורת 6.5 מיליון אירו, בה שיחק עם אסקיאל לאבצי וחאבייר מסצ'ראנו. ב-2 באוגוסט, אל-כעבי כבש את שערו הראשון בקבוצה בניצחון נגד בייג'ינג גואואן. ביולי 2019, אל-כעבי הושאל לווידאד קזבלנקה. בספטמבר 2020 חזר לקדנציה שלישית בווידאד כשחקן חופשי. את עונתו היחידה במועדון, סיים עם 18 שערים. בשנת 2021, אל-כעבי חתם לשנתיים בהטאייספור מליגת העל הטורקית. ב-23 באוגוסט 2021 ערך את הופעת הבכורה שלו בקבוצה בהפסד 2-1 לגלאטסראיי. ב-28 באוגוסט כבש את שער הבכורה שלו בקבוצה בניצחון 0-5 נגד אלניאספור. ב-27 בפברואר 2022 הבקיע שלושער בניצחון 2-5 נגד ייני מלאטיספור. ב-6 באוגוסט 2023 אל-כעבי חתם באולימפיאקוס מליגת העל היוונית. ב-13 בינואר 2018 אל-כעבי ערך את הופעת הבכורה שלו בנבחרת מרוקו במשחק נגד מאוריטניה וכבש בו צמד. 4 ימים לאחר מכן כבש שלושער בינלאומי ראשון במשחק נגד גינאה. במאי 2018 נכלל בסגל הנבחרת לקראת מונדיאל 2018. אל-כעבי זכה פעמיים עם הנבחרת באליפות האומות האפריקאיות וסיים כמלך שערי הנבחרת (5 שערים) במסגרת הסיבוב השני של מוקדמות מונדיאל 2022. נכלל בסגל נבחרת מרוקו לטורניר גביע אפריקה לאומות 2023. נהדאת ברקאן הגביע המרוקאי: 2018 וידאד קזבלנקה ליגת העל המרוקאית: 2020/2021 אולימפיאקוס קונפרנס ליג: 2023/2024 נבחרת מרוקו אליפות האומות האפריקאיות: 2018, 2020 אישיים כדורגלן העונה של נהדאת ברקאן: 2018 כדורגלן האליפות של אליפות האומות האפריקאיות: 2018 מלך שערי אליפות האומות האפריקאיות: 2018 (9 שערים) מלך שערי ליגת העל המרוקאית: 2020/2021 (18 שערים) מלך שערי הליגה המרוקאית השנייה: 2016/2017 (25 שערים) מדיה וקבצים בנושא איוב אל-כעבי בוויקישיתוף איוב אל-כעבי, ברשת החברתית אינסטגרם איוב אל-כעבי, באתר Transfermarkt איוב אל-כעבי, באתר Soccerway איוב אל-כעבי, באתר WorldFootball.net איוב אל-כעבי, באתר National Football Teams איוב אל-כעבי, באתר FootballDatabase.eu CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
הרי האטלס

הרי האטלס הם רכס הרים בצפון-מערב יבשת אפריקה. ההרים משתרעים לאורך כ-2,400 ק"מ, דרך שלוש מדינות המגרב: מרוקו, אלג'יריה ותוניסיה. הנקודה הגבוהה ביותר היא ג'בל טובקאל, מדרום לעיר מרקש שבמרוקו. גובהה 4,167 מטר. הרי האטלס שופעים במחצבי נחושת, ברזל, פוספטים, מגנזיום ועופרת. עמקי האטלס שופעים מים, שמקורם בשלג ובגשם היורדים בפסגות ההרים. המדרונות הגבוהים של האטלס משופעים בעצי אורן, ובמורדות הנמוכים מגדלים מעט שעורה וחיטה. אקלים האטלס מתחלק לשניים: באזור צפון האטלס והאטלס הגבוה יש מזג אוויר קר ולח, ובדרום האטלס ואטלס הסחרה יש מזג אוויר חם ויבש, המקבל כמות גשמים מועטת. תושבי האטלס הם בעיקר שבטים ברברים, המשמרים את אורח חיי אבותיהם ומסורתם. הברברים חיים בכפרים מסביב להרים, שחלקם מבודדים ביותר. הם הגיעו לאטלס כי מצאו בו מקום מקלט, במיוחד באזורים הפראיים שלו. הברברים עוסקים בעיקר בחקלאות ורעיית צאן. ערך מורחב – יהדות הרי האטלס יהדות הרי האטלס היא קבוצת הקהילות היהודיות שחיו בהרי האטלס בצפון אפריקה. על פי המסורת, ראשיתה של ההתיישבות היהודית באזור החלה עוד לפני חורבן בית ראשון והיהודים בכפרי הרי האטלס שמרו על דרך חיים ייחודית לאורך הדורות. במיתולגיה היוונית ישנה אגדה המספרת כיצד נוצרו ההרים: הטיטן אטלס קיבל נבואה מהאורקל שהוא יומת על ידי בן אדם, ומאז לא נתן לאיש להפגש עמו. יום אחד בא הגיבור פרסאוס אל אטלס וביקש ממנו מזון ומחסה. אטלס סירב, וכנקמה כיוון אליו פרסאוס את ראשה של המפלצת מדוזה שכרת, והפך את אטלס לסלע, הוא הרי האטלס. אטלס (מיתולוגיה) פרסאוס דוב אטלסי החגורה האלפידית מדיה וקבצים בנושא הרי האטלס בוויקישיתוף טל לוי, ‏ארץ הקניונים במרוקו: המערב הפראי של האטלס הקדום, באתר GoTravel הרי אטלס, דף שער בספרייה הלאומית
בן-ציון גליס

בן-ציון אליהו גליס (ג' באב תרנ"ה, 5 באוגוסט 1894 – ט"ו בשבט תשמ"ז, 14 בפברואר 1987) היה עסקן ציבורי חרדי בפתח תקווה. גליס נולד בעיר העתיקה בירושלים ב"חברונער גאס" (רח' חברון) לרבי יעקב ואסתר גליס. בגיל 18 נשא לאישה את צביה בת שמואל מרדכי. לבני הזוג לא נולדו ילדים. בצעירותו הצטרף למתיישבי המושבה פתח תקווה וקנה פרדסים רבים באזור זה ומהם הייתה פרנסתו. גם לאחר שעבר לגור בפתח תקווה הקפיד על מנהגי ירושלים והיה מתייעץ בענייני הציבור שעסק בהם עם הרב יוסף חיים זוננפלד והרב צבי פסח פרנק. בשנת תרפ"ה (1925) נבחר באספה הכללית כחבר בחברה קדישא. משנות ה-50 של המאה ה-20 ניהל בהתנדבות את בית הקברות ואת החברה קדישא בפתח תקווה. בתקופתו התפתח בית הקברות סגולה ושטחו התרחב. בנוסף שימש כגבאי בית הכנסת הגדול 'בית יעקב' בפתח תקווה. בשנת תרפ"ט (1929) נבחר כחבר מועצת העיר ברשימה החרדית ובהמשך לחבר הנהלה במועצה הדתית. כאות הוקרה על פעולותיו הרבות בענייני הציבור בעיר פתח תקווה הוענק לו בשנת תשל"ח (1978) אות יקיר העיר פתח תקווה. נפטר בשבת שירה ט"ו בשבט תשמ"ז ונקבר בהר הזיתים. בית הלוויות שהוקם בבית העלמין עוד בחייו נושא את שמו 'אוהל בן ציון'. בבית הכנסת הגדול בית יעקב פועל כולל אברכים הנושא את שמו 'נר בן ציון' ואחד מספרי התורה בבית הכנסת נתרם לזכרו. עיריית פתח תקווה קראה את הרחוב המרכזי של אזור התעשייה סגולה, רחוב המוביל לבית העלמין סגולה, על שמו של גליס בן ציון גליס באתר מוזיאון ראשונים לתולדות פתח תקווה כרטיס נפטר בהר הזיתים ח. קדישאי, רבי בן ציון החליף דירה, מוסף שבת קודש - יתד נאמן, בני ברק תשמ"ז. עמ' 8 ואילך, באתר אוצר החכמה חיים ארבלי, טריטוריה ירושלמית בלב גוש דן, מוסף שבת קודש - יתד נאמן, בני ברק תשס"ז. עמ' 18 ואילך, באתר אוצר החכמה בן ציון גליס, באתר הארכיון לתולדות פתח תקווה ע"ש עודד ירקוני
ג'ורג' סיר

ג'ורג' סיר (באנגלית: George Sear; נולד ב-14 בנובמבר 1997 באנגליה) הוא שחקן קולנוע וטלוויזיה בריטי. ג'ורג' סיר נולד בשנת 1997 בלי און-סי (אנ'). סיר החל את קריירת המשחק שלו בגיל 11 בתיאטרון. תפקידו הראשון היה במחזה מחכים לגודו. במשך תקופה ארוכה הוא שיחק בקביעות בתיאטרון רויאל בניוקאסל. סיר ערך את הופעת הבכורה שלו בטלוויזיה ב-2009 בתפקיד נואה מוריס בסדרה "The Bill". בין השנים 2014–2016 שיחק בתפקיד ראשי בסדרת הטלוויזיה הבריטית הסודות של אברמור. בשנת 2017 שיחק בתפקיד משנה בסדרת הטלוויזיה "וויל". בשנת 2018 שיחק בתפקיד חוזר בסדרת הטלוויזיה אדמת הפקר. בשנת 2020 שיחק בתפקיד חוזר בסדרת הטלוויזיה אלכס ריידר. באותה שנה החל לשחק בתפקיד ראשי בסדרת הטלוויזיה באהבה, ויקטור, סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018. בסדרה הוא מגלם את בנג'י קפמבל, חבר לכיתה של ויקטור, גיי מוצהר. שנה לאחר מכן שיחק בסרט הקולנוע "Reefa". 2009: The Bill (סדרת טלוויזיה, 2 פרקים) 2013–2014: Friday Download (סדרת טלוויזיה, תפקיד חוזר, 9 פרקים) 2014-2016: הסודות של אברמור (סדרת טלוויזיה, 24 פרקים) 2015: Up All Night 2017: וויל (סדרת טלוויזיה, 7 פרקים) 2018: אדמת הפקר (סדרת טלוויזיה, 3 פרקים) 2020: אלכס ריידר (סדרת טלוויזיה, 5 פרקים) מאז 2020 - הווה: באהבה, ויקטור (תפקיד ראשי, סדרת טלוויזיה) 2021 - Reefa (סרט קולנוע) מדיה וקבצים בנושא ג'ורג' סיר בוויקישיתוף ג'ורג' סיר, ברשת החברתית אינסטגרם ג'ורג' סיר, במסד הנתונים הקולנועיים IMDb (באנגלית) George Sear, celebswood, ‏1 ביוני 2021 Five Things You Didn't Know About George Sear, TVOvermind, ‏2 ביוני 2017 Alexandra Ramos, Love, Victor Cast: Where You've Seen The Actors Before, Cinemablend, ‏5 במאי 2021 Savannah Walsh, Love, Victor Season 2: Everything We Know, ELLE, ‏5 ביולי 2020 Tyler Dean Flores star of 'Reefa', from Harlem to Hollywood - blackfilm.com, blackfilm.com, ‏3 במרץ 2021
שמח בשלג

שמח בשלג (באנגלית: Snowball Express) הוא סרט קומדיה מטורפת לכל המשפחה משנת 1972 בבימויו של נורמן טוקר, עם דין ג'ונס, ננסי אולסון וקינן ווין בתפקידים הראשיים. התסריט מבוסס על הספר "Chateau Bon Vivant" משנת 1967 והעלילה מתרחשת ברובה באזורים מושלגים בקולורדו כאשר בעל משפחה זוכה בירושה של בית מלון, מתפטר ממקום עבודתו ועובר למקום מוזנח ומרוחק. ג'וני בקסטר (דין ג'ונס) עובד בעבודה משעממת בחברת ביטוח גדולה מזה 11 שנים. הוא שונא את עבודתו ולכן שמח מאוד כשמתבשר לו שדודו שבקושי הכיר אותו, הוריש לו את מלון "גרנד אימפריאל" בעיירה סילבר היל (שם פיקטיבי) בקולורדו. עורך הדין אומר לו כי יוכל להרוויח מבית המלון 14,000 דולר לחודש. הוא עובר לשם עם אשתו סו (ננסי אולסון), בנו ריצ'רד (ג'וני ויטאקר) ובתו כריס (קתרין קודי). מתברר לאכזבתם שמדובר במלון נטוש ומוזנח, שורץ עטלפים ודביבונים, ללא חשמל או חימום. הם מוצאים בבית גם את ג'ס מקורד (הארי מורגן) שמתגורר במרתף. ג'וני מרחם עליו ומרשה לו להישאר בתמורה לעבודה בבית המלון. למקום מגיע לעזרה המכונאי וואלי פרקינס (מייקל מקגריבי) שמתאהב בכריס ומנסה ביחד עם ג'ס לתקן את דוד החימום אבל זה נגמר בהתפוצצות הדוד ונזק למלון. ג'וני מבקש הלוואה מהבנקאי היחיד בעיירה, מרטין רידג'וויי (קינן ווין), אך מסורב. הוא מתכנן להקים במקום אתר סקי ומנסה לגייס משקיע נוסף אך אין לו ניסיון בגלישה והוא מנסה לגלוש, נסחף במורד ומוצא את עצמו חבול על עץ. הדבר מתפרסם בעיירה ורידג'וויי מציע לו כעת הלוואה של 3,000 דולר לתיקון הנזקים והשקעה במקום. ג'וני חותם על ההלוואה אף על פי שסו מזהירה אותו מפני רידיג'וויי הנכלול. הם מפתחים את המקום באמצעים פרימיטיביים. גולשים שבאים למקום ברכבת נתקעים בגלל מפולת שלג וג'וני מסיע אותם למלון בכירכרה. וואלי שאין לו מושג בסקי הופך למדריך סקי, נתקע בעץ וג'וני מנסה לחלץ אותו. באותו הזמן ניתק ממקומו המתקן המעלה את הגולשים, גולש למטה, חודר למלון וגורם להרס גדול. רידג'וויי דורש את החזר ההלוואה וג'וני נרשם לתחרות מרוץ אופנועי שלג בה הפרס הראשון הוא 3,000 דולר בתקווה שייזכה בתחרות אף על פי שאין לו ניסיון בכך. הוא מרכיב את ג'ס וכמעט מגיע למקום ראשון אך רידג'וויי מנצח אותו. רידג'וויי עומד על החזר ההלוואה מיד ומאיים בסגירת המקום. כאן מתערבת מזכירתו מיס ויגינטון (מארי ויקס) ומגלה שלמעשה פרט לבניין יש שטח גדול שהדוד מסר לשבט אינדיאני במטרה שייתיישבו בו ומפני שהם עזבו השטח עובר לג'וני וכן שטח גדול של העיירה נמסר על ידי הדוד בתנאי שיקימו בו ספרייה, כנסייה ובית חולים לחיות ומפני שזה לא קויים הרי כל השטח שייך כעת לג'וני כולל הבנק של רידג'וויי... רידג'וויי מתרכך וכעת מוכן להשתתף ולהשקיע בבית המלון ובאתר הסקי. אתר האינטרנט הרשמי של שמח בשלג "שמח בשלג", במסד הנתונים הקולנועיים IMDb (באנגלית) "שמח בשלג", באתר נטפליקס "שמח בשלג", באתר AllMovie (באנגלית) "שמח בשלג", באתר Rotten Tomatoes (באנגלית) "שמח בשלג", באתר דיסני+ סרטים (באנגלית) "שמח בשלג", במסד הנתונים הקולנועיים KinoPoisk (ברוסית) שמח בשלג, באתר TCM משפחה בקסטר מגיעה לסילבר היל, באתר יוטיוב סצנת הגלישה של דין ג'ונס, באתר יוטיוב ג'וני בקסטר מנצח את רידג'וויי, באתר יוטיוב
פרד הנסן

פרדריק מורגן "פרד" הנסן (באנגלית: Frederick Morgan "Fred" Hansen;‏ 29 בדצמבר 1940), הוא אתלט עבר אמריקאי, אלוף אולימפי (טוקיו 1964) ושיאן עולם (1964–1966) בקפיצה במוט. הנסן היה גם שחקן גולף חובב שהשתתף באליפות ארצות הברית לגולף לחובבנים (אנ'). הנסן נולד בעיר קוורו (אנ') שבטקסס (ארצות הברית) לפרדריק לואי הנסן ואליס מורגן הנסן (2012-1914), אח לפרנק לואי וליסה קרוליין. בבגרותו למד רפואת שיניים באוניברסיטת רייס והוסמך ב-1963. לאחר סיום הקריירה הספורטיבית שלו פתח הנסן מרפאת שיניים בעיר דאלאס ובהמשך עבר ליוסטון. הנסן היה גם שחקן גולף חובב והשתתף ב-1980 באליפות ארצות הברית לגולף לחובבנים (אנ'). באליפות ארצות הברית זכה במדליית זהב בקפיצה במוט בתוצאה של 5.18 מטר. בתחרות שנערכה ביוסטון, טקסס בתחילת יוני 1964 הוא קבע בקפיצה במוט תוצאה של 5.20 מטר והשווה את שיאו העולמי של ג'ון פנל (אנ') מארצות הברית שנקבע באוגוסט 1963. בתחרות שנערכה בהמשך אותו חודש בסן דייגו, קליפורניה קבע הנסן בקפיצה במוט שיא עולם חדש של 5.23 מטר. בתחרות בין ארצות הברית לברית המועצות, שנערכה בלוס אנג'לס באוגוסט אותה שנה הוא שיפר את שיאו העולמי בקפיצה במוט ב-5 ס"מ והעמידו על 5.28 מטר. שיא זה נשבר במאי 1966 על ידי בוב סיגרן מארצות הברית ששיפר את השיא של הנסן ב-4 ס"מ (5.32 מטר) בתחרות שנערכה בפרזנו, קליפורניה. באולימפיאדת טוקיו (1964) זכה הנסן במדליית זהב בקפיצה במוט בשיא אולימפי חדש של 5.10 מטר, לפני וולפגנג ריינהארדט (אנ') (5.05 מטר) וקלאוס לנהרץ (אנ') (5.00 מטר), שניהם מגרמניה המערבית. בתחרות זו הורשו האתלטים להשתמש, בפעם הראשונה, במוטות גמישים דבר שהביא לכך שתשעה קופצים עברו את השיא האולימפי הקודם שהיה 4.70 מטר. ב-2016 התקבל הנסן להיכל התהילה של מאמני האתלטיקה של טקסס. מדיה וקבצים בנושא פרד הנסן בוויקישיתוף פרד הנסן, באתר הוועד האולימפי הבין-לאומי פרד הנסן, באתר olympedia.org פרד הנסן, באתר sports-reference.com פרד הנסן, באתר trackfield.brinkster.net פרד הנסן, באתר olympics.com קפיצת המוט של הנסן באולימפיאדת טוריו 1964, סרטון באתר יוטיוב הספד לאימו של פרד הנסן, באתר freundfuneralhome.com
גריז

האם התכוונתם ל... גריז (חומר סיכה) – כינוי לחומר סיכה גריז (מחזמר) – מחזמר אמריקאי משנת 1971 גריז (סרט) – סרט אמריקאי משנת 1978 המבוסס על המחזמר גריז (תוכנית טלוויזיה) – תוכנית מציאות של רשת בערוץ 2 M3 גריז – תת-מקלע מתוצרת ארצות הברית
נברודי

נברודי (בסיציליאנית: Munti Nèbbrudi; באיטלקית: Monti Nebrodi; בלטינית: Nebrōdēs montēs) הוא רכס הרים העובר לאורך צפון־מזרח סיציליה. יחד עם רכסי מדונייֶ ופְּלוריטני, הוא יוצר את שרשרת ההרים האפנינים הסיציליאניים. הרכס עובר דרך רכס פְּלוריטני שבחלקו המזרחי של האי ועד למרגלות הרי מדונייֶ במערב, מול הים הטירני בצפון. הר אטנה, שממנו הוא מופרד על ידי הנהרות אלקנטרה וסימטו, מהווה את הגבול הדרומי של הרכס. כמה מפסגות הרכס נמצאות מעל 1,500 מטר כשהפסגות הגבוהות ביותר הן מונטה סורו (1,847 מטר) וסרה דל רה (1,754 מטר). הרכס מורכב ברובו מאבן חול וחרסית, אך הוא כולל גם תצורות אבן גיר, כמו רוקה דל קראסטו (Rocche del Crasto) שבו נמצאת מערת לאורו השופעת נטיפים וזקיפים. עיירות הממוקמות ברכס כוללות את טרוינה, ניקוסיה, מיסטרטה, ועוד מספר עיירות בנפת מסינה. חלק נרחב מההרים ברכס מכוסים ביערות עבותים של עצי שעם במדרונות הנמוכים יותר. עם העלייה בגובה, עצי השעם מפנים את מקומם לעצי אלון ולאחר מכן לעצי אשור באזורים הגבוהים יותר. עצי טקסוס נפוצים גם הם ביערות האשור. באזורים רבים הושטח היער ליצירת שטחי מרעה הרריים. ב-4 באוגוסט 1993 הפכו שטחים נרחבים ברכס לפארק לאומי. הפארק משתרע על פני 856.87 קמ"ר. הוא נוגע ברבים מהקומונות ההרריות בסיציליה והוא אחד הפארקים המוגנים הגדולים באי. מדיה וקבצים בנושא נברודי בוויקישיתוף Preliminary notes on Heteroptera of the Nebrodi mountains, מאמר מאת copolia, כתב העת של המוזיאון הסלובני להיסטוריה של הטבע. ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.